གཞུང་འདིའི་དཔྱད་བྱ་ནི་ཨ་རི་ས་ཁུལ་གྱི་སྐད་ཡིག་གི་གནས་བབ་ཡིན་ཡང་།འུ་ཅག་ཀྲུང་གོའི་སྐད་ཡིག་སྲུང་སྐྱོབ་ཀྱི་ལས་དོན་ཐད་ལ་ཟུར་ལྟའི་རིན་ཐང་ཤིན་ཏུ་ཆེན་པོ་ཡོད་དེ།ཀྲུང་གོའང་ཨ་རི་དང་འདྲ་བར་མི་རིགས་མང་པོ་དང་སྐད་ཡིག་མང་པོ་ཡོད་པའི་རྒྱལ་ཁབ་ཅིག་ཡིན་པས།ཉེན་ལྡན་སྐད་ཡིག་སྲུང་སྐྱོབ་ཀྱི་ཐད་ནས་ཨ་རི་དང་འདྲ་བར་གནད་དོན་ཕྱོགས་མཚུངས་པ་མང་པོར་འཕྲད་ཡོད།བརྟག་དཔྱད་ཅིག་གི་འབྲས་བུ་ལྟར་ན།རང་རྒྱལ་དུ་མི་རིགས་གྲངས་ཉུང་གི་སྐད་ཡིགལྷག་བཀོལ་ཞིང་སྤྱོད་ཀྱིན་ཡོད་ལ།དེ་དག་ཁྲོད་དུ་སྨྲ་མཁན་ཁྲི་ཡན་ཟིན་པ་ཕྱེད་ཀ་ལས་མེད་པ་དང་།སྨྲ་མཁན་སྟོང་ཁ་ཤས་ལས་མེད་པལྷག་ཡོད་པས།སྐད་ཡིག་འདི་དག་ཤིན་ཏུ་ཉག་ཕྲ་བའི་གནས་སུ་སླེབས་ཡོད།སྨྲ་མཁནལྷག་ཡོད་པས་སྐད་ཡིག་ཅིག་འཚོ་ཞིང་གནས་ཐུབ་པའི་ངེས་པ་ཡེ་མེད་དེ།མན་ཇུ་མི་རིགས་ཀྱི་གྲངས་འབོར་ལ་ས་ཡ་ཁ་ཤས་ཡོད་ཀྱང་།མན་ཇུའི་སྐད་སྨྲ་ཤེས་མཁན་ནི་རྒན་པ་རེ་ཟུང་ལས་མེད་པ་ལྟ་བུ་དང་།ཧྲེ་མི་རིགས་ལ་མི་གྲངས་འབུམ་ཕྲག་ཁ་ཤས་ཡོད་ཀྱང་།རང་སྐད་སྨྲ་ཤེས་མཁན་ཙམ་ཡང་མེད་པ་ལྟ་བུའོ།།ཨ་རིའི་ཨིན་དིའི་སྐད་ཡིག་གི་འཇིག་ཚུལ་ལས་ལོ་རྒྱུས་ཀྱི་བསླབ་བྱ་བླངས་ཏེ།རང་རྒྱལ་གྱི་སྐད་ཡིག་འདི་དག་ཅི་ལྟར་སྲུང་སྐྱོབ་བྱེད་དགོས་པ་ནི་འུ་ཅག་སྐད་བརྡ་ཞིབ་འཇུག་པ་དང་།སྐད་ཡིག་གི་སྲིད་ཇུས་དང་སྐད་ཡིག་གི་འཆར་འགོད་ཀྱི་ཐག་གཅོད་པ།སྲིད་གཞུང་གི་འབྲེལ་ཡོད་སྡེ་ཁག་སོ་སོ་ངེས་པར་འཕྲད་སྲིད་པའི་དཀའ་གནད་ཆེ་ཤོས་ཤིག་རེད།སྐབས་འདིར་ཁོ་བོས་ཀྱང་རེ་སྨོན་འདི་འདྲ་ཞིག་ཞུ་འདོད་དེ།དགེ་རྒན་ཆེན་མོ་ཚེ་ཡོང་ལྱེང་གི་ཞིབ་འཇུག་གི་འབྲས་བུར་བརྟེན་ནས་འབྲེལ་ཡོད་མགོ་ཁྲིད་རྣམ་པས་མིའི་རིགས་ཀྱི་སྐད་ཡིག་ཉམས་རྒུད་དུ་འགྲོ་བའི་སྣང་ཚུལ་ལ་མཐོང་ཆེན་བྱས་ཁར།སྐད་ཡིག་ཉམས་རྒུད་ཀྱིས་མིའི་རིགས་ཀྱི་སྤྱི་ཚོགས་ལ་ཉེན་ཁ་ཇི་ཙམ་ཐེབས་ཚུལ་ལ་ངེས་ཤེས་ཟབ་མོ་སྐྱེས་ཏེ།རང་རྒྱལ་ལ་ཚན་རིག་དང་མཐུན་པའི་སྐད་ཡིག་གི་འཆར་འགོད་དང་སྐད་ཡིག་གི་སྲིད་ཇུས་ཤིག་བཟོས་ནས་ཉེན་ལྡན་སྐད་ཡིག་དེ་དག་སྐྱོབ་ཐུབ་པར་ཤོག